<classify> Na ARODIA PETER -Dodoma WANUFAIKA wa mikopo ya elimu ya juu wanatarajiakuongezeka baada ya Serikali kuongeza bajeti ya Bodi ya Mikopo ya Wanafunzi waElimu ya Juu HESLB katika mwaka wa fedha 201920. Akisoma hotuba ya bajeti ya wizara yake jana, Waziriwa Elimu, Sayansi, Teknolojia na Ufundi, Profesa Joyce Ndalichako, alisema Serikaliinatarajia kutoa mikopo yenye thamani ya Sh bilioni 450 ambayo ni ongezeko laasilimia tano kulinganishwa na mwaka 20182019. Profesa Ndalichako alisema Bodi ya Mikopo imepangakutoa mikopo kwa wanafunzi 128,285 sawa na ongezeko la asilimia 4.5. Alisema wanafunzi 45, 485 watakuwa wa mwaka wa kwanzaikiwa ni ongezeko la asilimia 10.3 kulinganisha na wanafunzi 41,234 wa mwaka20182019. Mbali na hilo, alisema wanatarajia kukusanya Shbilioni 221.5 kutoka kwa wanufaika ambao mikopo yao imeiva sawa na asilimia40.5 kulinganishwa na lengo la mwaka 20182019. Katika hotuba hiyo, pia Profesa Ndalichako alisemaTaasisi ya Elimu Tanzania kwa mwaka 20192020 inatarajia kuandika muhtasari walugha ya Kichina kwa kidato cha tano na sita ambayo inafundishwa katika shulesita za Serikali. Taasisi ya Elimu pia inatarajia kuandaa mtaala wamuhtasari wa somo la Kiswahili kwa shule za msingi na sekondari za nchi yaAfrika Kusini na nchi nyingine zitakazowasilisha maombi ikiwamo Sudani Kusiniambapo ukuzaji wa lugha hiyo ni moja ya vipengele katika mkataba wa makubalianouliosainiwa hivi karibuni kati ya nchi hiyo na Tanzania, alisema. MICHANGO YA WABUNGE Wakichangia hotuba hiyo bungeni jana, baadhi yawabunge walishauri yafanyike mabadiliko makubwa katika idara ya uandikaji wavitabu na mitaala ya elimu ili kuondoa mkanganyiko uliopo. Wa kwanza kuchangia hoja hiyo ni Mbunge wa Mlalo,Rashidi Shangazi CCM ambaye alisema sera ya elimu ya mwaka 2014 inaeleza kuwaelimu ya msingi itaishia darasa la sita. Hata hivyo suala hilo limeshindwakutekelezeka na Serikali ipo kimya bila kulitolea ufafanuzi. Mheshimiwa mwenyekiti, sera ya elimu ya mwaka 2014inaeleza wazi kwamba standard seven darasa la saba itaishia darasa la sita,ni lini sera hii itatekelezwa kwa sababu mpaka sasa wanafunzi wetu wa standardseven wanakwenda shuleni kuota jua, sasa sijui watakuwa wanasoma mitaala ipi? alihoji Shangazi. Mbunge wa Songwe, Philipo Mulugo CCM alitishiakuondoa shilingi endapo hatapata majibu ya kuridhisha kuhusu makosayaliyofanywa na Mamlaka ya Elimu Tanzania TET kupitisha vitabu vyenye makosana kusababisha hasara kwa wamiliki wa shule binafsi. Mwaka juzi vitabu vilivyokuwa vimetolewa na TET viliondolewana Serikali kwa sababu vilikuwa na makosa, lakini wakati uamuzi huounachukuliwa tayari wamiliki wa shule binafsi tulikwishanunua vitabu hivyo. Sasa nataka waziri anieleze kama wamiliki binafsiwatarudishiwa hizo gharama zao walizokwishaingia kwa sababu hayakuwa makosa yao,alisema Mulugo na kuongeza: Ninaiomba Serikali kukaa meza moja na wamiliki washule binafsi ili wawashauri namna ya kwenda, kwa mfano hakuna vitabuvilivyoandikwa lugha ya Kiingereza kwa darasa la tatu, lakini pia wamiliki hawawameendelea kutozwa kodi za mabango, vifaa vya zimamoto ambazo zilikwishafutwana waziri, lakini halmashauri wameendelea kuzidai, ninaomba Serikali mtupewaraka ili kuepuka kadhia hii.  <topic>: KITAIFA 